Na temelju članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11, 16/12, 86/12, 94/13, 152/14, 07/17, 68/18 i 98/19) Školski odbor OŠ- SE Giuseppina Martinuzzi Pula- Pola na prijedlog ravnateljice OŠ- SE Giuseppina Martinuzzi Pula- Pola (dalje u tekstu: Škola) Susanne Cerlon, na sjednici održanoj dana 27. veljače 2020. donosi:

IZMJENE I DOPUNE STATUTA

OŠ-SE GIUSEPPINA MARTINUZZI PULA-POLA

Članak 1.

U Statutu OŠ-SE Giuseppina Martinuzzi Pula-Pola (dalje u tekstu: Statut) KLASA: 002-01/19-01/01 URBROJ: 2168/01-55-51-07-19-03 od  dana 5.02.2019. u članku 58. stavak 2. riječi „ured državne uprave u Istarskoj županiji“ zamjenjuju se riječima „upravno tijelo županije nadležno za poslove obrazovanja“.

Članak 2.

U članku 77. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

Članak 3.

Članak 79. mijenja se i glasi:

„U postupku odlučivanja o razrješenju ravnatelja temeljem članka 77. stavka 1. točaka 3. i 4., stavka 2. i stavka 3. istoga članka ovog statuta, članovi Školskog odbora obvezni su utvrditi postojanje razloga i činjenica za razrješenje.„

Članak 4.

Članak 80. mijenja se i glasi:

“O prijedlogu za razrješenje ravnatelja članovi Školskog odbora odlučuju tajnim glasovanjem.“

Članak 5.

Članak 81. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

Članak 6.

U članku 82. stavak 1. mijenja se i glasi:

„Nakon donošenja odluke o razrješenju ravnatelja zbog razloga navedenih u članku 77. stavak 1. točke 3. i 4., stavak 2. i stavak 3. istog članka, Škola će ravnatelju otkazati ugovor o radu.“

Članak 7.

(1)U članku 95. stavak 2. riječi: “ ureda državne uprave u županiji“ zamjenjuje se riječima: „upravnog tijela županije nadležnog za poslove obrazovanja“.

(2) u članku 95. stavak 3. riječi „ured državne uprave u županiji“ zamjenjuju se riječima „upravno tijelo županije nadležno za poslove obrazovanja“ .

Članak 8.

U članku 101. stavak 8. riječi „ureda državne uprave u županiji“ zamjenjuje se riječima: „upravnog tijela županije nadležnog za poslove obrazovanja“.

Članak 9.

U članku 134. stavak 4. riječi „ured državne uprave u županiji“ zamjenjuju se riječima „upravno tijelo županije nadležno za poslove obrazovanja“ .

Članak 10.

Članak 154. mijenja se i glasi:

“Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

Članak 11.

U članku 162. riječi „ured državne uprave u županiji“ zamjenjuju se riječima „upravno tijelo županije nadležno za poslove obrazovanja“.

Članak 12.

Ostale odredbe Statuta Škole, KLASA: 002-01/19-01/01 URBROJ: 2168/01-55-51-07-19-03 od dana 5.02.2019. ostaju na snazi i primjenjuju se u cijelosti.

KLASA: 002-01/20-01/01

UR. BROJ: 2168/01-55-51-07-20-02

Pula, 6. ožujka 2020.

Utvrđuje se da je Osnivač dao prethodnu suglasnost svojim aktom Zaključak o davanju prethodne suglasnosti na prijedlog izmjena i dopuna Statuta Osnovne škole-Scuola elementare Giuseppina Martinuzzi Pula-Pola, KLASA:602-02/20-01/21, URBROJ:2168/01-04-02-0291-20-4 od dana 19. veljače 2020.

Ove izmjene i dopune Statuta objavljene su na oglasnoj ploči Škole i na službenim web stranicama Škole dana 6. ožujka 2020. god., a stupile su na snagu danom objave.

PREDSJEDNICA

ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_

Suzana Svitich

                                                                                                    R A V N A T E LJICA:

\_\_\_\_\_\_\_\_\_\_\_\_\_\_\_\_\_\_\_\_

Susanna Cerlon